CELEX: 52004PC0402
Language: el
Date: 2004-06-18
Title: Πρόταση απόφασης του Ευρωπαϊκού Κοινοβουλίου και του Συμβουλίου για την κινητοποίηση του μέσου ευελιξίας υπέρ της επανόρθωσης και ανασυγκρότησης του Ιράκ σύμφωνα με το σημείο 24 της διοργανικής συμφωνίας της 6ης Μαΐου 1999

Avis juridique important

|

52004PC0402

Πρόταση απόφασης του Ευρωπαϊκού Κοινοβουλίου και του Συμβουλίου για την κινητοποίηση του μέσου ευελιξίας υπέρ της επανόρθωσης και ανασυγκρότησης του Ιράκ σύμφωνα με το σημείο 24 της διοργανικής συμφωνίας της 6ης Μαΐου 1999  /* COM/2004/0402 τελικό */  

Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του μέσου ευελιξίας υπέρ της επανόρθωσης και ανασυγκρότησης του Ιράκ σύμφωνα με το σημείο 24 της διοργανικής συμφωνίας της 6ης Μαΐου 1999(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ Επιτροπή προτείνει να συνεχιστεί κατά το 2005 η στήριξη προς τη διαδικασία σταθεροποίησης και ανασυγκρότησης στο Ιράκ που εγκαινιάστηκε το 2003 και 2004 ως μία από τις κύριες προτεραιότητες της εξωτερικής της ευθύνης. Προς τούτο, στον προϋπολογισμό του 2005 ενεγράφη ποσό 200 εκατομμυρίων ευρώ, εκ του οποίου 190 εκατομμύρια ευρώ θα χρησιμοποιηθούν βάσει του άρθρου 19 08 07 «Βοήθεια για την επανόρθωση και ανασυγκρότηση του Ιράκ» και 10 εκατομμύρια ευρώ βάσει του άρθρου 19 04 03 «Ανάπτυξη και εδραίωση της δημοκρατίας και του κράτους δικαίου - Σεβασμός των δικαιωμάτων του ανθρώπου και των θεμελιωδών ελευθεριών». Τα ποσά αυτά θα χρηματοδοτηθούν με την αναδιάταξη και κινητοποίηση του υφιστάμενου περιθωρίου κάτω από το ανώτατο όριο του Τομέα 4 «Εξωτερικές Ενέργειες» των δημοσιονομικών προοπτικών, και με την κινητοποίηση του μέσου ευελιξίας για ποσό 115 εκατομμυρίων ευρώ.Επομένως, ζητείται από το Ευρωπαϊκό Κοινοβούλιο και το Συμβούλιο να εγκρίνουν την παρούσα πρόταση απόφασης.Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ  για την κινητοποίηση του μέσου ευελιξίας υπέρ της επανόρθωσης και ανασυγκρότησης του Ιράκ σύμφωνα με το σημείο 24 της διοργανικής συμφωνίας της 6ης Μαΐου 1999ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού [1], και ιδίως το σημείο 24,[1]  ΕΕ C 172 της 18.06.1999, σ. 1.την πρόταση της Επιτροπής [2],[2]  ΕΕ C , , σ. .Εκτιμώντας τα εξής :Η Επιτροπή προτείνει να συνεχιστεί κατά το 2005 η στήριξη προς τη διαδικασία σταθεροποίησης και ανασυγκρότησης στο Ιράκ που εγκαινιάστηκε το 2003 και 2004 ως μία από τις κύριες προτεραιότητες της εξωτερικής της ευθύνης. Προς τούτο, στον προϋπολογισμό του 2005 ενεγράφη ποσό 200 εκατομμυρίων ευρώ, εκ του οποίου 190 εκατομμύρια ευρώ θα χρησιμοποιηθούν βάσει του άρθρου 19 08 07 «Βοήθεια για την επανόρθωση και ανασυγκρότηση του Ιράκ» και 10 εκατομμύρια ευρώ βάσει του άρθρου 19 04 03 «Ανάπτυξη και εδραίωση της δημοκρατίας και του κράτους δικαίου - Σεβασμός των δικαιωμάτων του ανθρώπου και των θεμελιωδών ελευθεριών». Τα ποσά αυτά θα χρηματοδοτηθούν με την αναδιάταξη και κινητοποίηση του υφιστάμενου περιθωρίου κάτω από το ανώτατο όριο του Τομέα 4 «Εξωτερικές Ενέργειες» των δημοσιονομικών προοπτικών, και με την κινητοποίηση του μέσου ευελιξίας για ποσό 115 εκατομμυρίων ευρώ.ΑΠΟΦΑΣΙΖΟΥΝ:Άρθρο 1Στα πλαίσια του γενικού προϋπολογισμού της Ευρωπαϊκής Ένωσης για το οικονομικό έτος 2005 (εφεξής «προϋπολογισμός του 2005»), χρησιμοποιείται το μέσο ευελιξίας για τη διάθεση ποσού 115 000 000 ευρώ σε πιστώσεις αναλήψεων υποχρεώσεων.Το ποσό αυτό χρησιμοποιείται για τη χρηματοδότηση της βοήθειας για την επανόρθωση και την ανασυγκρότηση του Ιράκ, που καλύπτεται από τον τομέα 4 «Εξωτερικές ενέργειες» των δημοσιονομικών προοπτικών, βάσει του άρθρου 19 08 07 του προϋπολογισμού του 2005.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης ταυτόχρονα με τον προϋπολογισμό του 2005.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος